CELEX: 62015TN0587
Language: fi
Date: 2015-10-12 00:00:00
Title: Asia T-587/15: Kanne 12.10.2015 – Rose Vision v. komissio

30.11.2015   
            
            
               FI
            
            
               Euroopan unionin virallinen lehti
            
            
               C 398/73
            
         Kanne 12.10.2015 – Rose Vision v. komissio
   (Asia T-587/15)
   (2015/C 398/86)
   Oikeudenkäyntikieli: espanja
   
      Asianosaiset
   
   
      Kantaja: Rose Vision, S.L. (Pozuelo de Alarcón, Espanja) (edustaja: abogado J. Marín López)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               ensimmäiseksi kumoamaan SEUT 263 artiklan nojalla komission 28.7.2015 tekemän päätöksen C(2015) 5449 final, jonka mukaan Rose Vision S.L:n on palautettava yhteensä 5 35  613,20 euron summan korkoineen
            
         
               —
            
            
               toiseksi toteamaan SEUT 272 artiklan nojalla, että komissio rikkoi seitsemännen puiteohjelman yleisten ehtojen II.14 kohdan 1 alakohdan a alakohtaa ja II.22 kohdan 5 alakohtaa, kun se antoi päätöskertomuksen kokeesta 11-INFS-025 ja tarkastuksesta 11-BA119-016, jotka suoritettiin Rose Visionissa sen osallistuessa hankkeeseen ”Support action to the Integral Satcon Initiative (sISI)”, hankkeeseen ”Implementing cooperation on Future Internet and ICT Components between Europe and Lation America (FIRST)”, hankkeeseen ”Supporting the future of the NEM European Technology Platform (FutureNEM)”, hankkeeseen ”Support Action for the NEM European Technology Platform (4NEM)” ja hankkeeseen ”Structural Funds for Regional Research Advancement (SFERA)”
            
         
               —
            
            
               kolmanneksi toteamaan SEUT 272 artiklan nojalla, että tarkastuksen 11-INFS-025 päätöskertomus ja tarkastuksen 11-BA119-016 kertomus, jotka laadittiin rikkomalla seitsemännen puiteohjelman yleisten ehtojen II.14 kohdan 1 kohdan a alakohtaa ja II.22 kohdan 5 alakohtaa, ovat sopimuksellisesti mitättömiä sekä pätemättömiä ja tehottomia
            
         
               —
            
            
               neljänneksi toteamaan SEUT 272 artiklan, luettuna yhdessä SEUT 340 artiklan 1 kohdan kanssa, nojalla, ettei Rose Vision ole komissiolle velkaa 28.7.2015 tehdyssä komission päätöksessä C(2015) 5449 final mainittua 5 35  613,20 euron summaa korkoineen
            
         
               —
            
            
               viidenneksi velvoittamaan SEUT 272 artiklan, luettuna yhdessä SEUT 340 artiklan 1 kohdan kanssa, nojalla komission maksamaan Rose Visionille tämän osallistumisesta seitsemännen puiteohjelman hankkeisiin erääntyneet summat, jotka ovat tällä hetkellä 1 95  571,13 euroa komission hankkeille sISI, FIRST, FutureNEM, 4NEM ja SFERA ja 2 17  729,37 euroa niiden summien lisäksi, jotka erääntyvät tulevaisuudessa, Euroopan tutkimusviraston E-Sponder ja MaPEer SME hankkeille. Molemmat summat, jotka ovat erääntyneet ja jotka on laskettava tarkasti, mikä tehdään myöhemmin tässä menettelyssä, nousevat joka tapauksessa seitsemännen puiteohjelman yleisten edellytysten II.5 kohdan 5 alakohdassa mainittujen korkojen verran
            
         
               —
            
            
               kuudenneksi velvoittamaan SEUT 271 artiklan, luettuna yhdessä SEUT 340 artiklan 1 ja 2 kohdan nojalla komission korvaamaan Rose Visionille sopimukseen liittyvät vahingot, jotka ovat aiheutuneet seitsemännen puiteohjelman yleisten edellytysten II.22 kohdan 5 alakohdan ja II.5 kohdan 3 alakohdan d alakohdan rikkomisesta, sekä korvaamaan sopimuksen ulkopuoliset vahingot, jotka ovat aiheutuneet Rose Visionin kirjaamisesta varhaisvaroitusjärjestelmään, luokkaan W 2, kannekirjelmän 114 kohdassa mainitun tai unionin yleisen tuomioistuimen kohtuulliseksi katsoman määräisinä.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäinen kanneperuste: 9.10.2012 tehdyn tarkastuksen 11-INFS-025 päätöskertomuksessa ja 22.4.2013 tehdyn tarkastuksen 11-BA119-016 päätöskertomuksessa rikotaan seitsemännen puiteohjelman yleisten ehtojen II.14 kohdan 1 alakohdan a alakohtaa siltä osin kuin siinä puolletaan käsitystä, että Rose Visionin kulut eivät ole tukikelpoisia, koske ne eivät ole todella syntyneet.
            
         
               2)
            
            
               Toinen kanneperuste: 9.10.2012 tehdyn tarkastuksen 11-INFS-025 päätöskertomuksessa ja 22.4.2013 tehdyn tarkastuksen 11-BA119-016 päätöskertomuksessa rikotaan seitsemännen puiteohjelman yleisten ehtojen II.22 kohdan 5 alakohtaa.
            
         
               3)
            
            
               Kolmas kanneperuste: komission maksujen Rose Visionille keskeyttämisellä seitsemännen puiteohjelman, johon Rose Vision osallistui, kaikissa hankkeissa, sekä viraston maksujen keskeyttämisellä seurauksena komission tekemästä keskeyttämisestä rikotaan seitsemännen puiteohjelman yleisten ehtojen II.5 kohdan 3 alakohdan d alakohtaa.
            
         
               4)
            
            
               Neljäs kanneperuste: varhaisvaroitusjärjestelmän aktivoinnilta Rose Visionin osalta luokkaan W 2 puuttuu unionin yleisen tuomioistuimen 22.4.2012 antamassa tuomiossa Planet v. komissio, T-320/09, puolletun näkemyksen mukaan oikeudellinen perusta.